Zmluva o poskytnutí služby č. ...

**uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z.z.") (ďalej len „zmluva")**

**Zmluvné strany**

**1.1 Objednávateľ:**

Slovenská republika v zastúpení Ministerstva vnútra Slovenskej

republiky

Sídlo: Pribinova 2, 812 72 Bratislava, Slovenská republika

Zastúpené: Ing. Norbert Part, riaditeľ OHZ SE MV SR

na základe splnomocnenia č. SL-OPS-2023/005305-470 zo dňa 7.11.2023

IČO: 00151866

DIČ:

Číslo účtu: SK7881800000007000180023

(ďalej len „objednávateľ")

**1.2 Poskytovateľ:**

Sídlo:

IČO:

DIČ:

IČ DPH:

Číslo účtu:

Spoločnosť zapísaná v obchodnom registri Okresného súdu

(ďalej len „poskytovateľ")

(objednávateľ a poskytovateľ ďalej spolu ako „zmluvné strany“)

**ČI. I.**

**Úvodné ustanovenie**

Táto zmluva sa uzatvára ako výsledok verejného obstarávania v súlade so zákonom č. 343/2015 Z. z. na predmet zákazky „Zber komunálneho odpadu v objekte ÚS a KEÚ v Slovenskej Ľupči“.

**ČI. II.**

**Predmet zmluvy**

1. Všeobecná špecifikácia predmetu zmluvy

Názov: Zber komunálneho odpadu v objekte ÚS a KEÚ v Slovenskej Ľupči

CPV: 90511100-3 Zber tuhého komunálneho odpadu

Druh: služba

1. Predmetom tejto zmluvy je záväzok poskytovateľa riadne a včas poskytnúť objednávateľovi zber komunálneho odpadu pre jednotlivé objekty ÚS a KEÚ na adrese Príboj 1012 v Slovenskej Ľupči, ktoré sú vo vlastníctve Slovenskej republiky v správe Ministerstva vnútra SR, v súlade so zákonom č. 79/2015 Z.z. o odpadoch v znení neskorších predpisov (ďalej len „služby") a záväzok objednávateľa zaplatiť poskytovateľovi za riadne a včas poskytnuté služby dohodnutú cenu v súlade s čl. V tejto zmluvy.

**ČI. III.**

**Termín poskytovania služieb, odberné miesta, kontaktné miesta a osoby**

Počet zberov a periodicita poskytovania služieb sú 1x týždenne, tzn. 52x ročne podľa harmonogramu, ktorý predloží poskytovateľ najneskôr pri podpise zmluvy.

**Čl IV.**

**Práva a povinnosti zmluvných strán**

1. Poskytovateľ sa zaväzuje realizovať zber v pracovných dňoch v čase od 6.00 do 15.00 hod.

2. Poskytovateľ sa zaväzuje predložiť objednávateľovi platný doklad: Rozhodnutie podľa § 97 a/alebo § 98 zákona o odpadoch č. 79/2015 Z.z. - spôsobilosť vykonávať nakladanie s odpadom.

3. Poskytovateľ je povinný v prípade neuskutočnenia služby v riadne dohodnutom termíne určiť náhradný termín najneskôr do 3 kalendárnych dní od pôvodného termínu.

**ČI.V.**

**Cena a platobné podmienky**

1. Cena za poskytnuté služby je stanovená dohodou zmluvných strán v súlade so zákonom NR SR č. 18/1996 Z.z. o cenách v znení neskorších predpisov. Cena zahŕňa všetky náklady súvisiace s poskytnutím požadovanej služby.

Celková maximálna cena je .... EUR bez DPH, t.j. ..... EUR s DPH.

1. Faktúru vystaví poskytovateľ až po poskytnutí služby a zároveň doručí vystavenú faktúru objednávateľovi. Faktúra musí obsahovať všetky náležitosti daňového dokladu v zmysle zákona č. 222/2004 Z.z. o dani z pridanej hodnoty v znení neskorších predpisov. Splatnosť faktúry je 30 (tridsať) dní odo dňa jej doručenia objednávateľovi na adresu uvedenú v záhlaví tejto zmluvy.
2. Objednávateľ si vyhradzuje právo pred uplynutím lehoty splatnosti faktúry vrátiť poskytovateľovi bez zaplatenia faktúru, ktorá je nesprávna alebo neúplná. Poskytovateľ je povinný faktúru opraviť alebo vyhotoviť novú. Oprávneným vrátením faktúry prestáva plynúť lehota jej splatnosti, pričom nová lehota splatnosti faktúry začína plynúť znovu odo dňa doručenia novej alebo opravenej faktúry objednávateľovi.

4. Zálohové platby ani platby vopred sa neumožňujú.

5. Úhrada faktúry sa realizuje prevodným príkazom prostredníctvom finančného ústavu objednávateľa na účet poskytovateľa uvedený v záhlaví tejto zmluvy. Faktúra sa považuje za uhradenú dňom odpísania finančných prostriedkov z účtu objednávateľa uvedeného v záhlaví tejto zmluvy.

6. Cena za poskytnuté služby musí byť stanovená v mene EURO.

**ČI VI.**

**Sankcie a zodpovednosť za škodu**

1. V prípade omeškania poskytovateľa s neposkytnutím služby podľa čl. III. a čl. IV. tejto zmluvy je poskytovateľ povinný uhradiť objednávateľovi zmluvnú pokutu vo výške 0,05 % z ceny neposkytnutej služby za každý aj začatý deň omeškania.

2. V prípade omeškania objednávateľa s úhradou faktúry, má poskytovateľ právo za každý aj začatý deň omeškania požadovať úrok z omeškania v zákonom stanovenej výške.

1. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä: vojna, mobilizácia, povstanie, živelné pohromy, požiare, embargo, karantény.
2. Zmluvná strana, ktorá porušila povinnosť vyplývajúcu z tejto zmluvy je povinná nahradiť škodu tým spôsobenú druhej zmluvnej strane v súlade s Obchodným zákonníkom. Zodpovednosti za škodu sa zmluvná strana, ktorá škodu spôsobila, zbaví v prípade, ak preukáže, že porušenie povinnosti bolo spôsobené okolnosťami vylučujúcimi zodpovednosť (vyššia moc).

**ČI. VII.**

**Doba trvania zmluvy a skončenie zmluvy**

1. Táto zmluva sa uzatvára na dobu určitú, a to na obdobie 48 mesiacov od nadobudnutia jej účinnosti.

2. Zmluvu je možné skončiť:

a) písomnou dohodou zmluvných strán,

b) písomnou výpoveďou objednávateľa bez udania dôvodu,  pričom výpovedná lehota je 2 (dva) mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane;

c) písomným odstúpením.

3. Objednávateľ je oprávnený písomne odstúpiť od tejto zmluvy v prípade, ak poskytovateľ:

a) neposkytne akúkoľvek službu v stanovenom termíne,

b) vstúpil do konkurzného konania alebo reštrukturalizácie,

c) vstúpil do likvidácie,

d) ak koná v rozpore s touto zmluvou a/alebo všeobecne záväznými právnymi predpismi platnými na území Slovenskej republiky a na písomnú výzvu objednávateľa toto konanie a jeho následky v určenej primeranej lehote neodstráni.

4. Poskytovateľ je oprávnený písomne odstúpiť od tejto zmluvy v prípade, ak objednávateľ preukázateľne neposkytne ani na základe písomnej výzvy súčinnosť pri plnení tejto zmluvy.

5. Odstúpenie nadobúda účinnosť dňom jeho doručenia druhej zmluvnej strane.

6. Odstúpenie od Zmluvy nemá vplyv na prípadné uplatnenie nárokov vyplývajúcich zo zodpovednosti za škodu, úrokov z omeškania a zmluvných pokút.

1. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.

**ČI. VIII.**

**Záverečné ustanovenia**

1. Túto zmluvu možno zmeniť, alebo doplniť iba písomne formou očíslovaných dodatkov podpísaných

obidvoma zmluvnými stranami. Dodatky sa po podpise stanú neoddeliteľnou súčasťou tejto zmluvy.

1. Právne vzťahy medzi zmluvnými stranami, ktoré nie sú bližšie upravené v zmluve sa riadia

príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území SR.

3. Zmluva je vyhotovená v 2 (dvoch) vyhotoveniach s platnosťou originálu, z toho 1 (jedno) vyhotovenie je určené pre objednávateľa a 1 (jedno) vyhotovenie pre dodávateľa.

4. Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády SR. Zverejnenie zmluvy zabezpečí objednávateľ.

1. Zmluvné strany si zmluvu prečítali, jej obsahu porozumeli a svojimi podpismi potvrdzujú, že nebola vyhotovená v tiesni ani za inak jednostranne nevýhodných podmienok.

V ................................ dňa .........................

Za objednávateľa:

**Ing. Norbert Part**

riaditeľ OHZ SE MV SR

(funkcia, titul, meno a priezvisko, podpis)

V ................................ dňa .........................

Za poskytovateľa:

(funkcia, titul, meno a priezvisko, podpis)